ΠΕΡΙΕΧΟΜΕΝΑ
ΑΠΟΦΑΣΕΙΣ
Ανάθεση αρμοδιοτήτων στον Αντιπρόεδρο της
Κυβέρνησης και Υπουργό Επικρατείας, Κωνσταντίνο Χατζηδάκη.
Ανάθεση αρμοδιοτήτων στον Υφυπουργό στον
Πρωθυπουργό, Αθανάσιο Κοντογεώργη.
ΑΠΟΦΑΣΕΙΣ
Αριθμ. Υ 3
(1)
Ανάθεση αρμοδιοτήτων στον Αντιπρόεδρο της
Κυβέρνησης και Υπουργό Επικρατείας, Κωνσταντίνο Χατζηδάκη.
Ο ΠΡΩΘΥΠΟΥΡΓΟΣ
Έχοντας υπόψη:
1. Τις διατάξεις:
α) Του δεύτερου εδαφίου της παρ. 1 του άρθρου 83
του Συντάγματος,
β) της παρ. 2 του άρθρου 12, της παρ. 2 του άρθρου 13
και της περ. 22 του άρθρου 119 του ν. 4622/2019 «Επιτελικό Κράτος: οργάνωση, λειτουργία και διαφάνεια της
Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133), σε συνδυασμό με το
το άρθρο 90 του Κώδικα νομοθεσίας για την Κυβέρνηση
και τα κυβερνητικά όργανα (π.δ. 63/2005, Α’ 98),
γ) του π.δ. 76/2023 «Διορισμός του Κυριάκου Μητσοτάκη του Κωνσταντίνου, Αρχηγού του Κόμματος της “Νέας
Δημοκρατίας” (Ν.Δ.), ως Πρωθυπουργού» (Α’ 129), και
δ) του π.δ. 27/2025 «Διορισμός Υπουργών, Αναπληρωτή Υπουργού, Υφυπουργών και Αντιπροέδρου της
Κυβέρνησης» (Α’ 44).
2. Το γεγονός ότι η απόφαση αυτή δεν αφορά διοικητική διαδικασία για την οποία υπάρχει υποχρέωση
καταχώρισης στο Ε.Μ.Δ.Δ.-ΜΊΤΟΣ.
3. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Άρθρο 1
1. Στον Αντιπρόεδρο της Κυβέρνησης και Υπουργό
Επικρατείας, Κωνσταντίνο Χατζηδάκη του Ιωάννη, ανατίθενται οι ακόλουθες αρμοδιότητες:
α) Η αναπλήρωση του Πρωθυπουργού σε περίπτωση
απουσίας ή κωλύματός του,
β) η υποστήριξη των ενεργειών και δράσεων του Πρωθυπουργού που αποβλέπουν:
βα) Στη διασφάλιση της ενότητας της Κυβέρνησης και
της συνοχής του κυβερνητικού έργου,
ββ) στη διαμόρφωση του στρατηγικού σχεδιασμού
της Κυβέρνησης,
βγ) στη διασφάλιση της υλοποίησης της οικονομικής
και αναπτυξιακής πολιτικής από τα κατά περίπτωση αρμόδια Υπουργεία,
βδ) στην εποπτεία της υλοποίησης του νομοθετικού
προγραμματισμού,
γ) η εισήγηση της επικοινωνιακής στρατηγικής για την
προβολή του κυβερνητικού έργου,
δ) η εισήγηση, σε συνεργασία με τον Υπουργό Επικρατείας αρμόδιο για τον συντονισμό του κυβερνητικού έρ-
γου, του Ενοποιημένου Σχεδίου Κυβερνητικής Πολιτικής
του άρθρου 49 του ν. 4622/2019 (Α’ 133),
ε) ο συντονισμός και η εποπτεία της επικαιροποίησης
και της εφαρμογής της Εθνικής Στρατηγικής για την Περιφερειακή και Τοπική Ανάπτυξη και των Τοπικών Σχεδίων
Ανάπτυξης,
στ) η ρύθμιση θεμάτων οργάνωσης και λειτουργίας της
Κυβέρνησης και των κυβερνητικών οργάνων,
ζ) η ρύθμιση οριζόντιων θεμάτων που αφορούν τις
ανεξάρτητες αρχές,
η) η άσκηση των αρμοδιοτήτων της Ειδικής Γραμματείας Μακροπρόθεσμου Σχεδιασμού των άρθρων 23A
και 23Β του π.δ. 98/2020 (Α’ 236) και
θ) η εκπλήρωση οποιουδήποτε ειδικού έργου που του
αναθέτει ο Πρωθυπουργός.
2. Στις αρμοδιότητες της παρ. 1 περιλαμβάνονται:
α) Οι κοινοβουλευτικές αρμοδιότητες, συμπεριλαμβανομένης και της νομοθετικής πρωτοβουλίας,
β) η πρόταση για την έκδοση ατομικών και κανονιστικών διαταγμάτων,
γ) η έκδοση πράξεων ατομικού και κανονιστικού χαρακτήρα,
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
20 Μαρτίου 2025
ΤΕΥΧΟΣ ΔΕΥΤΕΡΟ
Αρ. Φύλλου 1363
21.03.2025 08:35:38
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
12612-12614
Τεύχος B’ 1363/20.03.2025
δ) η πρόταση για την έκδοση ατομικών και κανονιστικών διαταγμάτων και η έκδοση πράξεων ατομικού και
κανονιστικού χαρακτήρα από κοινού με άλλους Υπουργούς, Αναπληρωτές Υπουργούς και Υφυπουργούς και
άλλα συναρμόδια όργανα,
ε) η υποβολή ερωτημάτων προς το Νομικό Συμβούλιο
του Κράτους και η αποδοχή σχετικών γνωμοδοτήσεων
και πρακτικών,
στ) η εκπροσώπηση του Πρωθυπουργού στην Ευρωπαϊκή Ένωση και τους διεθνείς οργανισμούς και
ζ) ο διορισμός, η πρόσληψη, η απόσπαση και η λύση
της υπαλληλικής σχέσης των μελών του Ιδιαίτερου Γραφείου του και του Ιδιαίτερου Γραφείου του Ειδικού Γραμ-
ματέα Μακροπρόθεσμου Σχεδιασμού, καθώς και κάθε
θέμα που αφορά στην οργάνωση και λειτουργία των
Ιδιαίτερων Γραφείων της παρούσας περίπτωσης.
Άρθρο 2
Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 19 Μαρτίου 2025
Ο Πρωθυπουργός
ΚΥΡΙΑΚΟΣ ΜΗΤΣΟΤΑΚΗΣ
Ι
Αριθμ. Υ 6
(2)
Ανάθεση αρμοδιοτήτων στον Υφυπουργό στον
Πρωθυπουργό, Αθανάσιο Κοντογεώργη.
Ο ΠΡΩΘΥΠΟΥΡΓΟΣ
Έχοντας υπόψη:
1. Τις διατάξεις:
α) Της παρ. 4 του άρθρου 13 και της περ. 22 του άρθρου 119 του ν. 4622/2019 «Επιτελικό Κράτος: οργά-
νωση, λειτουργία και διαφάνεια της Κυβέρνησης, των
κυβερνητικών οργάνων και της κεντρικής δημόσιας
διοίκησης» (Α’ 133), σε συνδυασμό με το άρθρο 90 του
Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
β) του π.δ. 98/2020 «Οργανισμός της Προεδρίας της
Κυβέρνησης» (Α’ 236), ιδίως δε του άρθρου 16,
γ) του π.δ. 76/2023 «Διορισμός του Κυριάκου Μητσοτάκη του Κωνσταντίνου, Αρχηγού του Κόμματος της
“Νέας Δημοκρατίας” (Ν.Δ.), ως Πρωθυπουργού» (Α’ 129),
δ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131) και
ε) του π.δ. 27/2025 «Διορισμός Υπουργών, Αναπληρωτή Υπουργού, Υφυπουργών και Αντιπροέδρου της
Κυβέρνησης» (Α’ 44).
2. Την υπό στοιχεία Υ9/1.4.2024 απόφαση του Πρωθυπουργού «Ανάθεση αρμοδιοτήτων στον Υφυπουργό
στον Πρωθυπουργό, Αθανάσιο Κοντογεώργη» (Β’ 2037).
3. Το γεγονός ότι η απόφαση αυτή δεν αφορά διοικητική διαδικασία για την οποία υπάρχει υποχρέωση
καταχώρισης στο Ε.Μ.Δ.Δ.-ΜΊΤΟΣ.
4. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Άρθρο 1
1. Στον Υφυπουργό στον Πρωθυπουργό, Αθανάσιο
Κοντογεώργη του Παναγιώτη, ανατίθεται η παροχή συνδρομής στον Αντιπρόεδρο της Κυβέρνησης και Υπουργό
Επικρατείας:
α) Κατά την επικαιροποίηση και την εποπτεία της
εφαρμογής της Εθνικής Στρατηγικής για την Περιφερειακή και Τοπική Ανάπτυξη και των Τοπικών Σχεδίων
Ανάπτυξης, σε συνεργασία με τη Γενική Γραμματεία
Συντονισμού ειδικά για τα έργα που συνδέονται με τα
ετήσια Σχέδια Δράσης των Υπουργείων του άρθρου 49
του ν. 4622/2019 (Α’ 133).
β) Κατά την άσκηση των αρμοδιοτήτων της Ειδικής
Γραμματείας Μακροπρόθεσμου Σχεδιασμού των άρθρων 23A και 23Β του π.δ. 98/2020 (Α’ 236).
2. Στις αρμοδιότητες της παρ. 1 περιλαμβάνονται:
α) Οι κοινοβουλευτικές αρμοδιότητες, εξαιρουμένης
της νομοθετικής πρωτοβουλίας,
β) ο διορισμός, η πρόσληψη, η απόσπαση και η λύση
της υπαλληλικής σχέσης των μελών του Ιδιαίτερου Γραφείου του, καθώς και κάθε θέμα που αφορά στην οργά-
νωση και λειτουργία του Ιδιαίτερου Γραφείου του.
Άρθρο 2
Με την παρούσα καταργείται η υπό στοιχεία
Υ9/1.4.2024 απόφαση του Πρωθυπουργού «Ανάθεση
αρμοδιοτήτων στον Υφυπουργό στον Πρωθυπουργό,
Αθανάσιο Κοντογεώργη» (Β’ 2037).
Άρθρο 3
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 19 Μαρτίου 2025
Ο Πρωθυπουργός
ΚΥΡΙΑΚΟΣ ΜΗΤΣΟΤΑΚΗΣ
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201363.pdf | Tokens: 6397]